See ei ole kogu tõde, aga see on osa tõest. Hea illustreeriv selline. Üldiselt võib öelda, et ühiskond tervikuna liigub pigem paremuse suunas. Koolipoisid ja -tüdrukud sõlmivad omavahelisi sõprussuhteid oluliselt varem, kui minu ajal, samuti olen ma kuulnud, et noored tüdrukud katsuvad üksteisega juba elutervelt jõudu. Kuid vanad väärtused ning süsteemid ei tõesta ennast enam, uued aga ei ole ennast veel täielikult tõestama  hakanud ning me peaksime mõtlema ka nendele, kes ei ole noored. Üldiselt leian ma, et selle asemel, et ennast ja teisi käsitleda meeste või naistena, tuleks neid kõigepealt käsitleda inimesena. Milline on inimene, milline ta peaks olema, missugused peaksid olema inimeste vahelised suhted. Ja kuna väärtused inimeseti erinevad ning on ajas muutuvad, soovitan ma omavahelises suhtluses pidevalt läbi rääkida ja vastastikuselt rahuldavaid kokkuleppeid teha. Mõttetu on oodata kelleltki midagi, mille kohta ta kunagi  pole arvanud, et see tema kohus peaks olema, oodata ühiskondlikku leppe täitmist, mida kunagi pole sõlmitud. Samuti soovitan olla mõistev ja normaalne, kuid samas resoluutne. Ära istu ise teistele pähe ega lase ka teistel endale pähe istuda. Koostöö, mitte konflikt.